

Na osnovu čl. 5, 7 i 8 Pravilnika o bližim kriterijumima, načinu dodjele i korišćenja sredstava Fonda solidarnosti Sindikata prosvjete Crne Gore br. 204 od 30.11.2023.godine i Odluke Komisije za sprovođenje, praćenje, primjenu i tumačenje Granskog kolektivnog ugovora za oblast prosvjete o broju i visini stipendija studentima za studijsku 2023/2024.godinu br. 205 od 30.11.2023.godine, Sindikat prosvjete Crne Gore raspisuje

**J A V N I K O N K U R S**

**ZA DODJELU STIPENDIJA STUDENTIMA**

**ZA STUDIJSKU 2023/2024. godinu**

**40 stipendija studentima i to :**

-30 stipendija studentima čiji su roditelji/staratelji/hranitelji zaposleni u vaspitno-obrazovnoj ustanovi kao nastavno osoblje;

-10 stipendija studentima čiji su roditelji/staratelji/hranitelji zaposleni u vaspitno-obrazovnoj ustanovi kao vannastavno osoblje.

**USLOVI ZA DODJELU STIPENDIJA :**

* čiji je jedan od roditelja/staratelja/hranitelja, zaposlen u vaspitno-obrazovnoj ustanovi predškolskog, osnovnog, srednjeg obrazovanja, obrazovnog centra ili ustanovi za vaspitanje i obrazovanje djece sa posebnim obrazovnim potrebama;
* koji blagovremeno i uspješno ispunjava obaveze propisane Statutom fakulteta.

Stipendija se može dodijeliti samo jednom studentu iz porodice.

Stipendija se isplaćuje u 10 mjesečnih rata. Visina stipendije iznosi 50 eura.

Prijava na konkurs za dodjelu stipendije podnosi se na propisanom Obrascu.

**Uz prijavu student dostavlja :**

* potvrdu da je student prvi put upisao/la studijsku godinu u godini kada je raspisan konkurs;
* potvrdu da je jedan ili oba roditelja, odnosno staratelja, zaposlen u vaspitno-obrazovnoj ustanovi kao nastavno, odnosno vannastavno osoblje;
* potvrdu, odnosno dokaz o visini primanja u kućnoj zajednici (dječiji dodatak, alimentacija, porodična penzija, penzija, zarada i ostale naknade) za mjesec koji prethodi mjesecu u kojem je objavljen konkurs;
* izvod iz knjige umrlih, ukoliko jedan od roditelja nije živ;
* potvrdu o nezaposlenosti jednog roditelja i članova kućne zajednice od Zavoda za zapošljavanje ili organa Poreske uprave;
* potvrdu da brat/sestra ima status učenika, odnosno studenta;
* uvjerenje o kućnoj zajednici;
* izvod iz matične knjige rođenih za dijete koje nema status učenika/studenta;
* ovjerenu kopiju ugovora o zakupu stana roditelja/ staratelja ;
* obračun zarade roditelja, staratelja, odnosno hranitelja, zaposlenog u vaspitno-obrazovnoj ustanovi, ovjeren od strane rukovodioca vaspitno-obrazovne ustanove, za posljednja tri mjeseca koja prethode mjesecu u kojem je objavljen konkurs.

**Dokumentaciju dostavljati isključivo poštom** **na adresu**: **Sindikat prosvjete Crne Gore, Komisija za dodjelu sredstava Fonda solidarnosti, Vojvode Maša Đurovića 17, City kvart, Podgorica.**

**Posljednji dan za dostavljanje dokumentacije je 24. decembar 2023. godine.**

**Napomena : Nepotpune i neblagovremene prijave neće se razmatrati.**

**Konkurs će biti objavljen na web site-u  Sindikata prosvjete Cren Gore** [**www.sindikatprosvjete.me**](http://www.sindikatprosvjete.me)**, na FB stranici** [**www.facebook.com/Sindikatprosvjetecg**](http://www.facebook.com/Sindikatprosvjetecg)**, u dnevnoj novini koja se izdaje i distribuira na cijeloj teritoriji Crne Gore kao i na oglasnoj tabli vaspitno - obrazovne ustanove.**